సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
చిన్నా విషయంలో సిట్ విచారణ తీరు మారిందా ?
ఇప్పటివరకు విచారణ ఎదుర్కున్న వారిలో తరుణ్, నవదీప్ మినహాయించి మిగతా వారంతా డ్రగ్స్ వినియోగంలో...
TNN | Updated:
Jul 25, 2017, 03:05PM IST
సంచలనం సృష్టించిన డ్రగ్స్ రాకెట్ కేసులో ఆరో రోజు ఆర్ట్ డైరెక్టర్ చిన్నా విచారణ ముగిసింది. ఉదయం 10:30 గంటలకి ప్రారంభమైన ఈ విచారణ నాలుగు గంటలపాటు కొనసాగింది. ఇప్పటివరకు విచారణ ఎదుర్కున్న వారిలో ఇలా కేవలం నాలుగు గంటల వ్యవధిలోనే విచారణ ముగించుకుని బయటికొచ్చింది చిన్నా ఒక్కరే. ప్రముఖ సినిమాటోగ్రాఫర్ శ్యామ్ కే నాయుడు సైతం సిట్ అధికారుల నుంచి ఐదున్నర గంటలపాటు విచారణ ఎదుర్కున్నారు.
ఇప్పటివరకు విచారణ ఎదుర్కున్న వారిలో తరుణ్, నవదీప్ మినహాయించి మిగతా వారంతా డ్రగ్స్ వినియోగంలో పూరి జగన్నాథ్&zwnj;తో సంబంధాలు కలిగి వున్నారనే ఆరోపణలు ఎదుర్కుంటున్న వారే. ఆర్ట్ డైరెక్టర్ చిన్నా సైతం పూరితో కలిసి పనిచేయడంతో ఆయనని కూడా అధిక సమయంపాటు విచారించే అవకాశాలున్నాయని భావించారు. కానీ ఊహించని రీతిలో తొలిసారిగా లంచ్ సెషన్&zwnj;లోపే చిన్నా విచారణ ముగించారు సిట్ అధికారులు. దీంతో టాలీవుడ్ ప్రముఖుల నుంచి అనేక ఆరోపణలు ఎదుర్కుంటున్న సిట్ సైతం తన విచారణ తీరు మార్చుకుందా అనే అభిప్రాయాలు వినిపిస్తున్నాయి. లేదంటే ఇది వారి కొత్త స్ట్రాటెజీ అయినా కావచ్చనే టాక్ కూడా వినిపిస్తోంది.